पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. चुनाव परिणामों की घोषणा के बाद पंचायत भवन के निकट कैंट के पूर्व पार्षद गगन डांग व वार्ड नंबर 19 से भाजपा प्रत्याशी सुनील चोपड़ा में विवाद हो गया। पूर्व पार्षद डांग का आरोप है कि भाजपा प्रत्याशी व उनके तीन सहयोगियों ने उनके साथ मारपीट की।
उनपर ईंट से हमला किया गया, लेकिन उन्होंने सिर पर हाथ रख लिया था, जिस वजह से उनके हाथ पर चोट लगी। मामले की शिकायत गगन डांग ने सिटी कोतवाली पुलिस को दी है। पुलिस ने रपट दर्ज कर जांच शुरू कर दी है। शिकायत में डांग ने कहा कि वह पंचायत भवन के निकट से गुजरे तो सुनील चोपड़ा व अन्य ने उनके साथ गाली-गलौज किया था।
इसके बाद चारों ने मिलकर उनपर हमला बोल दिया। मौके पर एक एसआई ने उन्हें बचाया जिसके बाद मारपीट रुकी। गगन डांग ने कहा कि मौके से डीसी शेखर विद्यार्थी गुजर रहे थे जिन्होंने कार रोककर इस मामले में कार्रवाई करने को कहा। डांग की शिकायत मिलने पर पुलिस छानबीन में जुट गई है।
दूसरी ओर इस मामले में भाजपा खेमे द्वारा कोई प्रतिक्रिया नहीं दी जा रही है। गौरतलब है कि सुनील चोपड़ा चुनाव हार गए है जबकि उनको टिकट देने पर भाजपा के कई पूर्व पार्षदों ने नाराजगी जताई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva zho_Hant eng_Latn